Drie vas ná moord op Potch-rugbylegende | Maroela Media
Drie vas ná moord op Potch-rugbylegende
Drie verdagtes sal na verwagting vandag in die Potchefstroomse landdroshof verskyn in verband met die moord op Sias Willemse (74).
Twee mans, onderskeidelik 25 en 28 jaar oud, en 'n 19-jarige vrou is Saterdag in Ikageng in verband met die moord in hegtenis geneem.
Die Potchefstroom Herald berig dat een van die verdagtes glo 'n oudwerknemer van Willemse is.
Die polisie kon kort ná die moord nog nie vasgestel het wat in die huis vermis word nie. Willemse se kluis is oop aangetref, maar dit het nie gelyk of dit oopgedwing is nie. Verskeie jaggewere is in die kluis gevind en dit was nie dadelik duidelik of ander vuurwapens uit die kluis vermis word nie.
Volgens die berig in die Potchefstroom Herald is daar wel later vasgestel dat 'n klein bedrag kontant uit die huis gesteel is.
Willemse is beskryf as 'n "groot rugbygees en ywerige krieketman" en 'n ware "Potch-legende". Hy is 'n oud-Puk- en Wes-Transvaalse krieketspeler. Hy het ook op sy dag die Potch-Dorp-rugbyklub as kranige speler op die veld verteenwoordig.
In die nuus Noordwes Potchefstroom Sias Willemse
Dit is telkemale 'n werker
Daardie bietjie gemak is nie mens se lewe werd nie
Wanneer dit met marteling gebeur is dit afskuwelik en die prys hoog
Al die werk van die speurders is net om die nagevolge op te ruim
Daardie kosbare lewe is onherroeplik wég
Sekere mense kan nie vertrou word nie. Geen waarde sisteme wat hul optrede beheer nie. Hoeveel keer is die gedrag al waargeneem ?
Hulle byt die hand wat hulle voed.
Dit is ongelukkig tyd dat boere moet probeer meganiseer sover moontlik.. die haat teen die witman is te erg in die land.. hartseer saak is, politieke vet gevrete kaders stook die haat aan…
Dit is hoekom ons nie werkers het wat vir ons werk nie. Ons doen maar self al die dinge by ons huis wat ons moet doen. Al kom ons nie by alles uit nie doen ons dit nogsteeds. Ons dag begin al in die oggende 3:30 wanneer ons opstaan vir werk ons ry 5:15 werk toe om betyds te wees met die verkeer. Ons kom in die aande 18:00 uur eers by die huis. So die tyd is maar min in die aande en my man werk elke 2de naweek ook. Maar ons veiligheid is meer van belang vir ons… Lees meer »